OŠ Josipa Badalića, Graberje Ivaničko

KRITERIJI I ELEMENTI OCJENJIVANJA U NASTAVI LIKOVNE KULTURE za školsku godinu 2023./24.

Učiteljica Sunčica Balažic Stjepanović

Ovim kriterijima i elementima uređuje se ocjenjivanje u nastavi Likovne kulture od 5,-8.r., u OŠ Josipa Badalića, Graberje Ivaničko,

te prema tome uključuju sve oblike vrednovanja, praćenja, provjeravanja i ocjenjivanja.

Definicije pojmova iz Pravilnika:

Vrednovanje je sustavno prikupljanje podataka u procesu učenja i postignutoj razini kompetencija: znanjima, vještinama, sposobnostima, samostalnosti i odgovornosti prema radu, u skladu s unaprijed definiranim i prihvaćenim načinima, postupcima i elementima, a sastavnice su praćenje, provjeravanje i ocjenjivanje.

Praćenje je sustavno uočavanje i bilježenje zapažanja o postignutoj razini kompetencija i postavljenim zadacima definiranim nacionalnim i predmetnim kurikulumom, nastavnim planom i programom te strukovnim i školskim kurikulumom.

Provjeravanje podrazumijeva procjenu postignute razine kompetencija u nastavnome predmetu ili području i drugim oblicima rada u školi tijekom školske godine.

Ocjenjivanje je pridavanje brojčane ili opisne vrijednosti rezultatima praćenja i provjeravanja učenikovog rada prema sastavnicama ocjenjivanja svakoga nastavnoga predmeta.

* Sva četiri elementa provode se poštujući motiviranost, osobnost i sposobnost učenika.
* Učenici i roditelji bit će upoznati s ovim kriterijima te će imati mogućnost doći na informativne razgovore jednom tjedno u dogovoreno vrijeme.
* Ukoliko učenik ne bude poštivao pravila usvojena ovim kriterijima, predmetni učitelj može predložiti određenu pedagošku mjeru razredniku, razrednom ili učiteljskom vijeću, koje može donijeti odluku o izricanju pedagoške mjere učeniku.
* Učenici su obvezni ponašati se u skladu s Kućnim redom Škole na nastavi likovne kulture.

**Na nastavnom satu likovne kulture učenici će spoznavati likovne probleme i na praktičan način, te će tako razvijati svoje sposobnosti i kritičko razmišljanje. Od petog do osmog razreda osnovne škole kreće učenje (pamćenje i znanje) likovnog jezika, do tada je samo osvješćivanje, te će kao takvo biti i ocjenjeno**.

Pri ocjenjivanju učeničkih radova, vrednuje se:

1. ispunjenje zadatka, likovni problem

2. znanje likovnog jezika

3. originalnost,

4. raspon upotrebe tehnike,

5. likovnost, kompozicija,

6. uloženi trud, odnos prema radu

Uz brojčano ocjenjivanje, učenikova ocjena će ponekad biti i opisno praćena kao i vladanje na nastavi (prije upisivanja slijedi usmena opomena učenika).

Ocjena je povratna informacija o vlastitim postignućima, uspjesima nakon uloženog truda (ili neuspjesima kada je trud izostao).

Učenički kolektiv mora dobiti poruku kako se trud isplati, a nerad ne.

Ponajprije vrjednujemo različitost (nastojimo otkloniti stereotipnost, oponašanje), ispunjenost i razumijevanje zadatka (likovnog problema), a nakon toga likovnost. Uvijek će se nastojati honorirati i napredak onoga tko u odnosu na prijašnje rezultate ulaže više truda.

**Zaključna ocjena iz nastavnog predmeta izraz je postignute razine učenikovih kompetencija u nastavnom predmetu i rezultat ukupnog procesa vrednovanja tijekom nastavne godine, a utemeljena je na učiteljevim bilješkama te nije aritmetička sredina svih ocjena po elementima. Iz Zakona o odgoju i obrazovanju u osnovnoj i srednjoj školi.**

Članak 76. Učenik ili roditelj koji nije zadovoljan zaključnom ocjenom iz pojedinog nastavnog predmeta ima pravo u roku od dva dana od dana priopćenja ocjene podnijeti zahtjev učiteljskom, odnosno nastavničkom vijeću radi preispitivanja ocjene.

Članak 77. Učenik koji iz opravdanih razloga nije mogao pohađati nastavu i biti ocijenjen iz jednog ili više predmeta upućuje se na polaganje predmetnog ili razrednog ispita. Svako zaboravljanje pribora bit će evidentirano u bilješke imenika, te će isto više od tri puta rezultirati manjom zaključnom ocjenom.

1. Ukoliko je zaboravljanje ili nedonošenje pribora učestalo, obavijestiti će se roditelji i razrednik.
2. Redovito ispunjavanje svih zadanih obveza, kontinuiran samostalan, dodatan rad učenika, korištenje raznih izvora znanja također će se bilježiti u rubriku bilježaka te mogu rezultirati ocjenom odličan.

* **Izabrani učenički radovi bit će izloženi u Školi**, Gradskoj knjižnici i ostalim javnim mjestima ukoliko se ukaže prilika za prikazivanjem rada učenika te će ponekad sudjelovati i na natječajima (uz roditeljsku suglasnost).

Likovni radovi učenika čuvaju se u Školi do kraja školske godine, a zatim se vraćaju učenicima i/ili ostaju u arhivi Škole (uz učeničku privolu bacaju se u kontejner za papir).

|  |  |
| --- | --- |
| OCJENA | KRITERIJI VREDNOVANJA I OCJENJIVANJA |
| Odličan (5) | Sastavnice ocjenjivanja |
| Izražavanje crtežom | Rado se i uspješno izražava crtom. Izražavanje sigurno. Bogato detaljima s  jasnim uočavanjem i izražavanjem prostora. Ističe se maštovitošću i slobodom  komponiranja. Jasno realizira likovni problem na svom radu.  Kompozicija je zanimljiva, originalna i s naglašenom estetikom. Odlična  tehnička kvaliteta ili izvedba rada u zadanoj crtačkoj tehnici. Izražena je  kreativnost, samostalnost u istraživanju, izbjegavanje šablona. Poznaje ključne  pojmove iz područja crtanja, opaža ih i imenuje u okruženju i na umjetničkom  djelu. |
| Kolorističko i tonsko izražavanje | Maštovito i izražajno koristi slikarske tehnike, poštujući zadani likovni  problem i motiv, kako u tonskom tako i kolorističkom izražavanju.  Kompoziciju realizira na zanimljiv,složen i originalan način, prikazuje je  bogatu detaljima i izvrsno ukapa u format. Odlična estetska kvaliteta rada.  Visoka tehnička kvaliteta ili izvedba rada u zadanoj slikarskoj tehnici.  Poznaje ključne pojmove i elemente likovnog jezika. Opaža, razlikuje i  imenuje ključne pojmove iz područja slikanja u okružju i na umjetničkom  djelu. |
| Trodimenzionalno  oblikovanje | Likovni zadatak je odlično realiziran u trodimenzionalnom oblikovanju.  Prostorna kompozicija je riješena na zanimljiv, složen i originalan način.  Visoka estetska kvaliteta rada. Lako vizualno opaža i kreativno prikazuje  kontraste volumena, mase i prostora primjenom različitih materijala. Točno  definira likovne pojmove u području oblikovanja. Visoka tehnička kvaliteta ili  izvedba rada u zadanom kiparskom ili plastičkom materijalu. |
| Grafičko izražavanje | Kompozicija je realiziranana zanimljiv, složen i originalan način, odlično je  smještena na format papira i prikazana je bogato u detaljima. Odlična estetska  kvaliteta rada. Odlična tehnička kvaliteta u zadanoj grafičkoj tehnici. Iskorištene  sve mogućnosti prikaza zadane grafičke tehnike. Sigurno i ispravno vlada likovno-tehničkim sredstvima i grafičke tehnike poštujući zadane motive. |
| Razumijevanje i  vrednovanje  osnovnih odnosa u  umjetničkom djelu  i učenikov odnos  prema radu | Samoinicijativnost u radu. Samostalno i aktivno sudjeluje u uvodnom dijelu sata, samoj realizaciji, analizi i vrednovanju radova. S lakoćom uočava i istražuje  likovne probleme kako na reprodukcijama tako i na učeničkim radovima.  Pronalazi osobna/originalna rješenja za realizaciju likovnog problema u svom  radu. Razumije ključne likovne pojmove, kompozicijske elemente, vlada  likovnim tehnikama. Pronalazi poveznicu-korelaciju likovnih pojmova sa  ključnim pojmovima iz drugih nastavnih predmeta. Dosljedno, odgovorno i savjesno se odnosi prema radu s izraženim pozitivnim stavom prema učenju i predmetu. Poštuje obveze donošenja pribora. Poštuje školska pravila. Kritično i pravedno procjenjuje svoj rad i radove suučenika. |
| OCJENA | KRITERIJI VREDNOVANJA I OCJENJIVANJA |
| Vrlo dobar (4) | Sastavnice ocjenjivanja |
| Izražavanje crtežom | Primjenjuje sadržaj s manje osobnog istraživanja. Likovni problem je djelomično realiziran, težnja originalnom rješenju ne izostaje u potpunosti ali je slabije realizirana, kompozicija manje skladna, a likovna tehnika manje vješto upotrebljena, ali odgovara dobi. Kompozicija manje skladna, realizirana vrlo dobro, no ne na složen i zahtjevan način. Kompozicijski elementi vrlo dobro smješteni na papir i prikazani jednostavnije u detaljima. Vrlo dobra estetska kvaliteta rada. Vrlo dobra tehnička kvaliteta ili izvedba rada u zadanoj crtačkoj tehnici. Uspješno vizualno opažanje, razlikovanje i imenovanje pojmove iz područja crtanja u okružju i na umjetničkim djelima. U crtežima ima dosta detalja, ali je slabije snalaženje u rasporedu i organizaciji prostora. |
| Kolorističko i tonsko izražavanje | Kompozicija realizirana vrlo dobro, ne na složen i zahtjevan način, likovni kompozicijski elementi su vrlo dobro smješteni na papir i prikazani jednostavnije u detaljima. Vrlo dobra estetska kvaliteta rada i tehnička kvaliteta ili izvedba rada u zadanoj slikarskoj tehnici. Uspješno korištena likovno-tehnička sredstva i slikarske tehnike poštujući likovni problem i zadane motive primjenjujući ih (u većoj mjeri) u vlastitom izričaju. Radovi bogati detaljima, ali ponekad djeluju nedorečeno, nedovršeno. |
| Trodimenzionalno  oblikovanje | Vrlo dobro realiziran likovni zadatak u trodimenzionalnom oblikovanju. U radu se uočava osjećaj za volumen i prostor, ali i jednostavnija kompozicija bez detalja. Estetska kvaliteta rada i tehnička kvaliteta ili izvedba rada u zadanom kiparskom ili plastičkom materijalu upotrebljena je manje vješto.  Površno elaborira vlastiti ili tuđi likovni rad, reprodukciju ili umjetničko djelo. Organizira stvaralački proces uz dodatnu pomoć učitelja ili drugih učenika. |
| Grafičko izražavanje | Vrlo dobro realizirao likovni zadatak u grafičkom izražavanju.  Kompozicija je realizirana vrlo dobro ali na ne tako složen i zahtjevan način, likovni elementi su vrlo dobro smješteni na papir prikazani jednostavnije u detaljima. Poštuju se zadani motive uz blagu nesigurnost. Vrlo dobra estetska kvaliteta rada. Vrlo  dobra tehnička kvaliteta ili izvedba rada u zadanoj grafičkoj tehnici. |
| Razumijevanje i  vrednovanje  osnovnih odnosa u  umjetničkom djelu  i učenikov odnos  prema radu | Uglavnom samoinicijativnost u radu i aktivnost u nastavnom procesu. Vrlo dobro istražuje i uočava zadane likovne probleme kako na reprodukcijama tako i na učeničkim radovima. Uglavnom dosljednost u radu pozitivan stav prema učenju i predmetu. Uglavnom iskazan interes za nastavni predmet i za sva područja likovnog izražavanja. U većem dijelu se odgovoran i savjestan odnos prema radu i drugima, a tako i u obvezama donošenja pribora. Radovi ponekad nisu dovršeni u cijelosti. Uočljivo zalaganje, upornost, strpljivost, uglavnom samostalnost, ali i sporost u odnosu na druge. |
| OCJENA | KRITERIJI VREDNOVANJA I OCJENJIVANJA |
| Dobar (3) | Sastavnice ocjenjivanja |
| Izražavanje crtežom | Dobra realizacija likovnog problema. Crteži nepotpuni, često nedovršeni, a prostor neorganiziran. Djelomično se ostvaruje zadani likovni problem i motiv. Kompozicija realizirana na najjednostavniji i najmanje zahtjevan način. Djelomična estetska kvaliteta rada. Površna tehnička kvaliteta ili izvedba rada u zadanoj crtačkoj tehnici. Vidljiv je trud da se dovrši zadano u skladu svojih mogućnosti. Rad lišen originalnosti i osobnog istraživanja. Likovni rad unatoč učenikovoj prisutnosti na nastavi nije do kraja realiziran (dovršen) i stupanj njegove nedovršenosti je oko 50% od očekivanog i prosječnog postignuća ostalih učenika, a razlog nedovršenosti je nemaran odnos prema radu i površnost. \*(Napomena: ukoliko učenik nije dovršio rad zbog toga što je želio postići kvalitetu likovnosti koja je natprosječna za njegovu dob i procesu rada je pokazao natprosječan trud, njegov rad se može ocijeniti višom ocjenom.) |
| Kolorističko i tonsko izražavanje | Likovni problem nije realiziran s razumijevanjem, rad je šabloniziran, a likovna tehnika upotrebljena nevješto. U likovnim motivima ne upotrebljava uvijek zadane pojmove i elemente likovnog jezika. Smanjena razina tehničke izvedbe (primjena zadane tehnike, urednost rada i radnog mjesta) iako poznaje zakonitost zadane slikarske tehnike. Neodlučan u izboru likovno-tehničkih sredstava i primjeni ključnih pojmova. Radu pristupa površno, ne trudeći se prikazati zadani likovni problem. |
| Trodimenzionalno  oblikovanje | Vizualno opaža, ali vrlo pojednostavljeno prikazuje volumen, masu i prostor. Likovne pojmove razlikuje uz pomoć učitelja. Radovi jednostavni i bez puno detalja. Učenik je dobro realizirao likovni zadatak u trodimenzionalnom oblikovanju. Djelomična tehnička kvaliteta ili izvedba rada u zadanom kiparskom ili plastičkom materijalu uz nadzor i dodatno poticanje učitelja. Vizualno opažanje površno, što se očituje u šturoj realizaciji zadatka. |
| Grafičko izražavanje | Učenik je djelomično dobro realizirao likovni zadatak u grafičkom izražavanju. Kompozicija je realizirana djelomično dobro na najjednostavniji način, djelomično dobro je smještena na papir i prikazana siromašnom i oskudnom u detaljima. Djelomična estetska kvaliteta rada. Korištenje grafičke tehnike uz pomoć i potporu učitelja. Grafičke tehnike djelomično poznaje. |
| Razumijevanje i  vrednovanje  osnovnih odnosa u  umjetničkom djelu  i učenikov odnos  prema radu | Učenika treba poticati na rad. Aktivan je samo na poticaj u uvodnom dijelu sata, samoj realizaciji i u analizi i vrednovanju radova. Teško i površno istražuje i uočava zadane likovne probleme kako na reprodukcijama tako i na učeničkim radovima. Teško pronalazi osobna i originalna rješenja za realizaciju likovnog problema u svom radu. Neodlučan. Radovi brzopleti. Slabo povezuje i pronalazi poveznicu između likovnih ključnih pojmova i ključnih pojmova iz drugih nastavnih predmeta. Ima negativan ili promjenjivi stav prema učenju i nastavnom predmetu kao i za sva područja likovnog izražavanja. Ponekad poteban poticaj za rad. Sposobnosti prosječne. Trudi se u skladu sa sposobnostima. Ponekad neodgovoran i površan u odnosu prema radu i drugima te u obvezama donošenja pribora. Ponekad krši školska pravila |
| OCJENA | KRITERIJI VREDNOVANJA I OCJENJIVANJA |
| Dovoljan (2) | Sastavnice ocjenjivanja |
| Izražavanje crtežom | Učenik je riješio minimum zadanog likovnog problema. Kompozicija iznimno neuspješna, ne snalazi se u rasporedu prostora, rijetko i slučajno prisutan traženi ritam i kompozicijski odnos likovnih elemenata u radu. Crtačkom likovnom tehnikom vlada izuzetno loše, pa estetika rada izostaje. Crteži su jednostavni, bez detalja, često neuredni i nedovršeni. Likovni problem zanemaren, a motiv neprepoznatljiv. Učenik nije usvojio osnovne ključne pojmove. |
| Kolorističko i tonsko izražavanje | Učenik je zadovoljio minimum tonskog i kolorističkog izražavanja. Ne snalazi se u rasporedu prostora, rijetko i slučajno prisutan traženi ritam i kompozicijski odnos likovnih elemenata u radu. Likovnu tehniku učenik nije pravilno primijenio pa estetika rada izostaje slike su jednostavne, bez detalja, radovi su neuredni, često nedovršeni. Bez interesa, uz stalni poticaj i opomene napravljen zadatak. Učenik ne poznaje ključne pojmove |
| Trodimenzionalno  oblikovanje | Učenik izuzetno neuspješno rješava likovne zadatke oblikovanja tijela u prostoru. Ne snalazi se u rasporedu prostora i mase, rijetko i slučajno prisutan odnos likovnih elemenata u radu. Likovnom tehnikom vlada izuzetno loše, pa estetika rada izostaje . Radovi su jednostavni, bez detalja, često neuredni i nedovršeni. Motiv i likovni problem potpuno su zanemareni. |
| Grafičko izražavanje | Učenik neuspješno rješava problem u grafičkim tehnikama, zadovoljava tek potrebni minimum. Ne snalazi se u rasporedu prostora. Rijetko i slučajno prisutan traženi ritam i kompozicijski odnos likovnih elemenata u radu. Likovnom tehnikom vlada izuzetno loše, pa estetika rada izostaje. Radovi su jednostavni, bez detalja, često neuredni i nedovršeni. |
| Razumijevanje i  vrednovanje  osnovnih odnosa u  umjetničkom djelu  i učenikov odnos  prema radu | Učenika treba stalno poticati na rad. Teško uočava zadane likovne probleme kako na reprodukcijama tako i na učeničkim radovima. Teško pronalazi osobna i originalna rješenja za realizaciju likovnog problema u svom radu. Slabo povezuje i pronalazi poveznicu između likovnih ključnih pojmova i ključnih pojmova iz drugih nastavnih predmeta. Ne pokazuje interes prema predmetu, neprimjerenim ponašanjem ometa druge učenike u radu ili ometa izvođenje nastave. Učenik često ne donosi potreban pribor, ne predaje radove i ne izvršava zadatke. Ne pokazuje interes. Često krši školska pravila. |
| OCJENA | KRITERIJI VREDNOVANJA I OCJENJIVANJA |
| Nedovoljan (1) | Sastavnice ocjenjivanja |
| Izražavanje crtežom | Učenik nije zadovoljio potrebni minimum. Učenik nije napravio uradak. Otežano vlada likovnom tehnikom i nije iskoristio mogućnosti iste. Ne pokazuje interes niti uz dodatne motivacije učitelja i učenika. Nema pribor, posuđeni ne želi koristiti. Ključne pojmove ne poznaje. |
| Kolorističko i tonsko izražavanje | Učenik ne vlada likovnom tehnikom niti kompozicijom. Izražava se šturim likovnim jezikom. |
| Trodimenzionalno oblikovanje | Učenik ne pokazuje potrebni minimum kod oblikovanja tijela u prostoru. Gađa suučenike materijalom za rad. Ne poštuje norme ponašanja pri radu. |
| Grafičko izražavanje | Izražena nezainteresiranost, neurednost, ometanje radnog procesa. Potpuno neprihvaćanje i nepoznavanje osnovnih pojmova. |
| Razumijevanje i  vrednovanje  osnovnih odnosa u  umjetničkom djelu  i učenikov odnos  prema radu | Neprimjerenim ponašanjem ometa druge učenike u radu ili ometa izvođenje  nastave, odbija pratiti nastavu i raditi zadatke. Učenik ne imenuje i ne  prepoznaje likovne pojmove, nepravilno upotrebljava tehnike te ne sudjeluje ili  ometa vrednovanje. Ne donosi potreban pribor, a posuđeni ne želi koristiti.  Često ne predaje radove, uništava svoj ili tuđi rad i ne izvršava zadatke.  Konstantno krši školska pravila. Ne pokazuje interes niti uz dodatne  motivacije učitelja i učenika. Ključne pojmove ne poznaje. |

VREDNOVANJE UČENIKA S TEŠKOĆAMA U RAZVOJU

Elementi vrednovanja:

- realizacija postavljenog zadatka obzirom na teškoće pojedinog učenika

- odnos prema radu, uloženi trud i nošenje pribora

- poštivanje školskih pravila

- poznavanje ključnih pojmova likovnog jezika, u skladu s mogućnostima

e-imenik

|  |  |  |
| --- | --- | --- |
|  | **PRATI SE** | **Kako to mogu procijeniti?** |
| **KRITIČKO MIŠLJENJE I KONTEKST** | U kojoj mjeri učenik može precizno opisati svoj rad te objasniti što je i zašto radio / procijeniti koje su dobre i „manje dobre” strane rada?  U kojoj mjeri učenik može na umjetničkom djelu prepoznati sadržaje o kojima se govori na satu?  U kojoj mjeri učenik te sadržaje može povezati sa sadržajima ostalih predmeta i svojim iskustvom? | * razgovor * uvodne aktivnosti i aktivnosti na kraju sata * likovni rad |

|  |  |  |
| --- | --- | --- |
|  | **PRATI SE** | **Kako to mogu procijeniti?** |
| **STVARALAŠTVO** | U kojoj mjeri je ideja/rješenje originalno? (nije šablonsko i stereotipno)  U kojoj mjeri je učenik samostalno razvijao ideju?  U kojoj mjeri učenik improvizira, spontano pronalazi nova i bolja rješenja tijekom rada? | * razgovor * igre, pripremne aktivnosti * skice * likovni rad * likovna mapa / portfolio |

|  |  |  |
| --- | --- | --- |
|  | **PRATI SE** | **Kako to mogu procijeniti?** |
| **PRODUKTIVNOST** | U kojoj mjeri učenik svrsishodno koristi likovni jezik? Je li ideja prenešena u likovni rad?  U kojoj mjeri je učenik precizan/detaljan u prikazu motiva?  U kojoj je mjeri precizno i svrsishodno korištena likovna tehnika/medij?  Koliki je trud uložen u rad i je li on dovršen? | * likovni rad |